Den Nord-Cimbriske Tilskuer, 1848-03-07
Udlandet. J Paris er det igjen roligt, men Beterretningerne meddele for det meste Hændelser og Tildragelser ved Revolutionen, dog har man en Proclamation fra den provisoriske Regjering til den franske Armee som indeholder en Opfordring til at sværge til Tingenes ny Orden og den franske Republik, flere Tropper, hvoriblandt Garnisonen i Vincennes have allerere svoret til den ny Fane. J Følge den ny Constitution bliver Pairskammeret ophævet, som et arristokratisk Jnstitut. De Deputeredeskammer, der anføres som aldeles corruptivt, er opløst; hver Borger er Vælger. Beraadslaaende Forsamlinger skulle oprettes paa alle Steder, for at udnævne Folkeregjeringens Mandatairer. Hvert Forsøg paa en Restauration af den faldne Magt, skal ansees for Landsforræderie. En Nationalforsamling skal sammenkaldes. J Følge Bladet Reform skal den provisoriske Regjering have udnævnt et nyt Ministerium, nemlig Dupont til Conseilspræsident, Lamartintil Minister for de udenlandske Anliggender, Aragt til Marineminister, Cremieur til Justitsminister, Subervic til Krigsminister, Marie for de offentlige Arbeider, Ledru Rollin Minister for det indenlandske Departement, Bethmont Handelsminister, Carnofor den offentlige Underviisning. Goudehaur Finants minister. Garnier Pages er udnævnt til Marre Paris. J Følge en bekjendtgjort Depesche fra Ministeren for det indenlandske Departement, er Republikken blevet proclameret i Dison, Bordeaux, Tours, Rouen, hvor Commissioner eller Committeer ere blevne oprettede for den republikanske Regjering Roligheden skal ikke været blevet forstyrret paa nogen af disse Stæder. Det hedder at Ministeren for det udenlandske Departement Lamartine arbeider paa et Manifest, som skal tilsendes alle europæiske Hoffer. De forenede Staters Gesandt har begivet sig den 2den Marts til Raadhuset og anerkjendt den franske Republik, og der fortælles at den russiske Gesandt skal have været den Første, som Aftenen efter Seieren illuminerede, hvad Bevæggrunden, dertil var, staaer der intet talt om. Det skal ikke have gaaet fuldt saa galt til i Tuillerierne, som der fortaltes; ingensteds har man hørt om Tyverier eller egentlige Voldsomheder mod Private. En Bande Savoyarder havde faaet Fingre paa for mange Millioner Brillanter, Guld og Sølvvare, og lod disse bringe op paa Raadhuset. Krondiamanterne ere ogsaa leverede fra Tuillerierne og nedlagte i Nationalskatkammeret; det hedder ogsaa at Hertuginden af Orleans Appartement i Tuillerierne skal ikke være bleven aabnet; i et Værelse fandtes en betydelig Pengesumma, en af Førerne for Tumultanterne overgav Pengene efter at have talt dem til en Afdeling af Blousemændene med Ordre at bringe dem til Skatkammeret, hvilket ogsaa skeede. Justitsministeren Herberts Pallads blev stormet af Folket om Aftenen, man tvang ham til at illuminere, der bestod det Hele. Der indtraf en skrækkelig Ulykke ved den af Municipalgarden forsvarede Post Chateau d'enu paa Pladsen ved Pallais Royal, hvor Tumultanterne havde anlagt Jld, for at brænde Municipalgarden, men Gardisterne ræddede sig, medens derimod en 40 a 250 af Tumultanterne, som man Aftenen for havde sat derind, opbrændte under de skrækkeligste og ynkeligste Skrig. Der maae forøvrigt ikke under Revolutionen i Paris have været saa faa Saarede, da Banken i Paris har tegnet sig for 100,000 Franks til Understyttelse for dem og Rotschild for 50,000 Franks. Flere tusinde Familier skulle være blevne satte i dyb Sorg og søge deres Kjære blandt Hobe af Døde; Fæstningsværkerne skulle være demolerede, men den største Deel af den franske Armee skal være traadt over paa de Revolutionaires Side. Med Hensyn til den kongelige Familie, da hedder det at Hertuginden af Orleans maatte for at rædde sig og hendes Søn gaae ud gjennem et Vindue i de Deputeredeskammer, Hertugen af Nemours fulgte hende. Hertugen af Nemours forlod med 2 Regimenter Paris, medens dette gik for sig i de Deputeredeskammer, bemægtigede sig Folket Tuillerierne, Kong Ludvig Philig Dronningen og hendes Børn vare endnu der; da Jnsurgenterne havde en Deel af Slottet i Besiddelse, den kongelige Familie maatte da forlade Palladset: Kongen tog da Dronningens Arm og hendes Børn fulgte hende, gik samtlige til Fods til Tuilleriehaven. Ved Concordapladsen ville Kongen standse et Øieblik, for at see paa Mængden, der bedækkede Pladsen; her var hans Liv i Fare, et Medlem af Kammeret Hr. Deelebeque beskyttede ham, en Fjakkre kjørte frem, hvori den kongelige Familie steeg, fulgt af en beskyttende og tru ende Mængde kjørte de til Neuilly, man formoder at Kongen strax derpaa har taget Veien til En. Fra Ostende meldes under 28de Februar at Hertugen og Hertuginden af Nemours, Hertugen og Hertuginden af Montpensier vare lykkelig ankomne til Dower, Hertuginden af Orleans og hendes Børn skulle være ankommen til Øen Wight.